ઉદય નામનો એક ફોટો-જર્નલિસ્ટ સુંદરવનમાં ફોટોગ્રાફી માટે જાય છે. ત્યાં તેને વાઘનું એક બચ્ચું ઘાયલ અવસ્થામાં મળે છે. ઉદય એ બચ્ચું લઈને ગામમાં આવે છે અને રાતના સમયે માદા વાઘ ગામ પર હુમલો કરી તેના બચ્ચાના લોહીને સૂંઘતી છેક ઉદય સુધી પહોંચી જાય છે. વાઘ ઉદયનો શિકાર કરી તેને લઈને જંગલમાં ચાલી જાય છે. ઉદયને શોધવા તેનો કમાન્ડો ભાઈ પંડિત ગામમાં આવે છે. સાચી વાત ખબર પડ્યા પછી તે જંગલમાં જવાની તૈયારી કરે છે, પણ તેને સાથ આપવા કોઈ તૈયાર નથી એટલે પંડિત પોતાની કમાન્ડો ટીમ બોલાવે છે અને જંગલના ગાઇડ મધુ સાથે જંગલમાં ઊતરે છે.